**TERVETULOA TÖIHIN PANDAKAUPUNKIIN**

*Ähtäri on vireä kaupunki kolmen maakunnan kohtauspisteessä, keskellä kauneimpia järvimaisemia. Monipuoliset liikuntamahdollisuudet, rauhallinen ja turvallinen elinympäristö sekä runsas kulttuuritarjonta luovat hyvät edellytykset elää ja viihtyä Ähtärissä. Ja onhan Ähtäri myös pandapariskunta Lumin ja Pyryn kotikaupunki.*

*Ähtärin kaupunki työllistää n. 200 eri alojen ammattilaista. Työyhteisössämme on reilu ja työkaveria kannustava ilmapiiri. Meillä arvostetaan innovatiivista ja oma-aloitteista suhtautumista omaan työhön sekä halua kehittää omaa osaamista. Meillä on mukava olla töissä!*

Haemme Ähtärin kaupunkiin

**VAPAA-AIKA JA HYVINVOINTIPÄÄLLIKKÖÄ**

Toistaiseksi voimassa olevaan virkasuhteeseen 1.3.2022 alkaen tai sopimuksen mukaan.

Kuntalaisten hyvinvoinnin ja terveyden edistäminen kiinnittyy jatkossa laajemmin kuntien lakisääteisiin palveluihin, joihin myös nuoriso- kulttuuri-, liikunta- ja kirjastopalvelut kuuluvat. Vapaa-aika ja hyvinvointipäällikkö työskentelee noin kahdenkymmenen henkilön esimiehenä osana Ähtärin kaupungin sivistys- ja hyvinvoinnin toimialaa. Sote-uudistuksen jälkeen vapaa-ajanpalveluiden järjestämisvastuu säilyy edelleen kunnilla, mutta sillä ja käynnistyvillä hyvinvointialueilla on roolinsa vapaa-aika palveluiden toteutuksessa ja sujuvuudessa. Kuntien ja hyvinvointialueiden rajapintatyö tulee olemaan tärkeässä asemassa, jotta asukkaita pystytään palvelemaan kokonaisvaltaisesti.

Edellytämme Sinulta erinomaisia vuorovaikutustaitoja ja kokemusta esimiestyöstä. Osaathan työskennellä niin itsenäisesti kuin osana erilaisia tiimejä. Tulet työskentelemään hallinnon tehtävissä ja käytät päivittäin erilaisia tietojärjestelmiä. Tehtävässä menestyminen vaatii hyviä organisointitaitoja sekä tuntemusta eri vapaa-ajan sektoreiden toiminnasta. Kelpoisuusehtona vapaa-aika ja hyvinvointipäällikön virkaan on soveltuva ylempi korkeakoulututkinto.

Palvelussuhteen ehdot määräytyvät kunnallisen yleisen virka- ja työehtosopimuksen mukaisesti (KVTES). Tehtävä alkaa 1.3.2022 tai sopimuksen mukaan. Tehtävässä on kuuden (6) kuukauden koeaika.

Tehtävään valitun on ennen tehtävän vastaanottamista esitettävä hyväksyttävä todistus terveydentilastaan.

**Lisätietoja tehtävästä antaa:**

sivistys- ja henkilöstöjohtaja Eija Kuoppa-aho, p. 040 572 6279, eija.kuoppa-aho@ahtari.fi

Hakemukset pyydetään toimittamaan 10.2.2022 klo 12.00 mennessä osoitteella Ähtärin kaupunki/ kirjaamo, Ostolantie 17, 63700 Ähtäri tai sähköpostitse kirjaamo@ahtari.fi. Hakemukseen tulee liittää CV ja kopio niistä työ- ja opintotodistuksista, jotka antavat valmiuksia juuri tähän tehtävään.

Ähtärissä 27.1.2022

Sivistys- ja henkilöstöjohtaja